Aderus

***Aderus*** er en slekt av små biller som minner om små maur. De ligner sterkt på sandbiller (Anthicidae), men kan skilles fra disse på at hodet er bredere enn langt, fasettøynene svært store med en innskjæring i fremkanten for å gi plass til antennefestet, og på at det nest ytterste fotleddet er svært lite.

## Utseende
Små biller (1 – 4&nbsp;mm), kan ved første øyekast minne om maur. Hodet er sterkt innskåret bak slik at de har en tydelig "hals". På farge er de gulaktige, brune eller svarte, og oversiden er fint hårete. **Hodet** er stort og tydelig bredere enn langt. Fasettøynene er uvanlig store, med grove fasetter, hårete, og med enn innskjæring i fremkanten der antennene sitter festet. Antennene er 11-leddete, omtrent så lange som resten av dyret, og mer eller mindre trådformede. Bakerst er hodet kraftig innsnevret. **Brystskjoldet** (pronotum) er ganske lite, vanligvis omtrent så bredt som hodet og mye smalere enn dekkvingene, omtrent så langt som bredt, med avrundede sidekanter. Det er ganske grovt og tett punktert. **Dekkvingene** er ovale, sterkt hvelvede, tett punkterte uten markerte punktrekker. **Beina** er nokså lange og slanke. For- og mellomføttene har fem ledd, bakføttene fire, men på alle er det nest ytterste leddet svært lite og vanskelig å se. Det tredje-ytterste leddet er tolappet.

## Levevis
Larvene lever gjerne i morken, død ved der de trolig spiser sopp. Noen arter har larver som lever i tuene til maur eller termitter, der de trolig får vertene til å fore seg. De voksne billene er trolig mer eller mindre altetende, og kan ofte finnes oppe i vegetasjonen. I likhet med sandbillene (Anthicidae) er øyebillene kvikke og livlige.

## Systematisk inndeling
Listen har med et lite utvalg av artene.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Tenebrionoidea Latreille, 1802
***** Familien **[[øyebiller]]**, Aderidae Winkler, 1927
****** Stammen Aderini
******* Slekten ***Aderus*** Stephens, 1829 
******** *[[Aderus atratus]]* (Fauvel, 1906)
******** *[[Aderus bicinctus]]* (Fauvel, 1906)
******** *[[Aderus boleti]]* (Marsham, 1802)
******** *[[Aderus brevicollis]]* (Fauvel, 1906)
******** *[[Aderus brevicornis]]* (Perris, 1869)
******** *[[Aderus brunnipennis]]* (LeConte, 1875)
******** *[[Aderus constrictus]]* (Fall, 1901)
******** *[[Aderus densicollis]]* (Fauvel, 1906)
******** *[[Aderus feai]]* (Pic, 1906)
******** *[[Aderus formosanus]]* (Pic, 1913)
******** *[[Aderus gravidicornis]]* (Wollaston, 1867)
******** *[[Aderus laticeps]]* (Pic, 1913)
******** *[[Aderus lemoulti]]* (Pic, 1909)
******** *[[Aderus marquesanus]]* (Blair, 1935)
******** *[[Aderus multinotatus]]* (Pic, 1920)
******** *[[Aderus nigrinus]]* (Germar, 1831) 
******** *[[Aderus nitidifrons]]* (Thomson, 1886) 
******** *[[Aderus oculatus]]* (Paykull, 1798)
******** *[[Aderus pentatomus]]* (Thomson, 1864)
******** *[[Aderus pictus]]* (Fauvel, 1906)
******** *[[Aderus populneus]]* (Creutzer, 1796) - i Norge
******** *[[Aderus punctatus]]* (Pic, 1905)
******** *[[Aderus pygmaeus]]* (Degeer)
******** *[[Aderus saginatus]]* (Casey, 1895)
******** *[[Aderus sauteri]]* (Pic, 1913)
******** *[[Aderus tantillus]]* (Champion, 1890)
******** *[[Aderus vinsoni]]* (Pic, 1938)

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
* *Aderus populneus*: http://www.zin.ru/Animalia/Coleoptera/images/adepophe.jpg. 
* *Aderus oculatus*: http://delta-intkey.com/britin/images/bent299d.jpg
*